Iktatószám: Iga/1239-5/2021.

**KUNSZENTMIKLÓS VÁROS POLGÁRMESTERE**

**Tárgy:** A háziorvosi ellátás tárgyában kötött szerződésmódosítása

Témafelelős: dr. Sipeki Gerda

Véleményező Bizottság: -

KUNSZENTMIKLÓS VÁROS ÖNKORMÁNYZAT

KÉPVISELŐ TESTÜLETÉNEK

***Tisztelt Képviselő-testület!***

A praxisjoggal összefüggő szabályozást az önálló orvosi tevékenységről szóló 2000. évi II. törvény (a továbbiakban: Öotv.) és az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet tartalmazza. Az Öotv. rendelkezései értelmében a települési önkormányzat feladat-ellátási szerződést köt a praxisjog jogosultjával a jogszabályban foglalt rendelkezések figyelembevételével. Az Öotv. részletesen tartalmazza az Önkormányzat és az egyes egészségügyi szolgáltatók között létrejött feladat-ellátási szerződések kötelező tartalmi elemeit.

A MEDI VERDIKT Egészségügyi Szolgáltató KFT. Dr. Völgyes Attila képviseletével látja el az egészségügyi alapellátási körzetekről szóló 18/2016 (VI. 24.) számú önkormányzati rendelet alapján kialakított 5. számú felnőtt háziorvosi körzet területi ellátási kötelezettséggel történő működtetését.

A praxisközösségekről szóló 53/2021. (II.9.) Korm. rendelet 3.§ (1) bekezdés c) pontja alapján a kollegiális praxisközösségben való részvétel feltétele, hogy a háziorvosi szolgáltató a praxiskezelő által közzétett formában praxisközösségi felvételi kérelmet nyújt be, amelyben nyilatkozatot tesz, hogy vállalja hetente legalább 20 óra rendelési idő biztosítását, benne legalább 4 óra prevenciós rendeléssel. A MEDI VERDIKT Egészségügyi Szolgáltató KFT. képviselője kérelmet nyújtott be Kunszentmiklós Város Önkormányzata felé, hogy kezdeményezze a feladat-ellátási szerződése módosítását, tekintettel arra, hogy rögzíteni kívánja a feladat-ellátási szerződésben a rendelési időt az alábbiak szerint:

„A vállalkozó köteles az 53/2021. (II. 9.) Korm. rendelet rendelkezéseinek megfelelően, valamint az megbízó által elvárt alábbi időpontban rendelést végezni:

Hétfő: 7:30-12:00 11:00-12:00 prevenciós rendelés

Kedd: 7:30-12:00 11:00-12:00 prevenciós rendelés

Szerda: 7:30-12:00 11:00-12:00 prevenciós rendelés

Csütörtök: 7:30-12:00 11:00-12:00 prevenciós rendelés

Péntek: 7:30-12:00

A rendelési idő megváltoztatásához a megbízó hozzájárulása szükséges.”

A fentiek alapján kérem a T. Képviselő-testület döntését.

**HATÁROZAT-TERVEZET I.**

**Tárgy:** A háziorvosi ellátás tárgyában kötött szerződés módosítása

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

1./ A Képviselő-testület úgy dönt, hogy a felnőtt háziorvosi ellátás tárgyában 1997. február 7. napján kötött feladat-ellátási szerződés módosítását az előterjesztés melléklete szerint elfogadja.

2./ A Képviselő-testület felhatalmazza a polgármestert, hogy a szerződésmódosítást aláírja.

Határidő: 2021. szeptember 1.

Felelős:

* Lesi Árpád polgármester
* dr. Sipeki Gerda jegyző

A határozatról értesülnek:

* Lesi Árpád polgármester
* dr. Sipeki Gerda- jegyző
* MEDI VERDIKT Egészségügyi Szolgáltató KFT.
* Irattár

Kunszentmiklós, 2021. augusztus 31.

 Lesi Árpád sk.

 polgármester

Melléklet: 1 db feladat ellátási szerződés módosítás-tervezet

melléklet

**FELADAT-ELLÁTÁSI SZERZŐDÉS**

**1. SZÁMÚ MÓDOSÍTÁS**

amely létrejött egyrészről

**Kunszentmiklós Város Önkormányzata** (törzskönyvi azonosító száma: 724605, adószáma: 15724605 – 2 – 03., KSH száma: 15724605-8411-321-03, székhelye: 6090 Kunszentmiklós, Kálvin tér 12., képviseletében eljár: Lesi Árpád polgármester illetve az Mötv. alapján alpolgármester, ÁHTI azonosító: 734202, törzskönyvi bejegyzés dátuma: 2010.01.01.), mint megbízó (a továbbiakban: **megbízó**)

másrészről

**MEDI VERDIKT Egészségügyi Szolgáltató KFT.** cégadatok: (székhely: 6090 Kunszentmiklós, Szász Károly u. 4., cégjegyzékszám: 03-09-102850, adószám: 11035020-1-03), képviseli: **Dr. Völgyes Attila képviselő** (a továbbiakban: **vállalkozó**) között alulírott napon és helyen az alábbi feltételekkel:

1. Szerződő felek rögzítik, hogy a felnőtt háziorvosi ellátás tárgyában 1997. február 7. napján feladat-ellátási szerződést (a továbbiakban: szerződés) kötöttek, amelyet Kunszentmiklós Város Önkormányzata Képviselő-testülete ……/2021. (…..) számú határozatának felhatalmazása alapján egyező akarattal az alábbiak szerint módosítják:

A szerződés 1./ pontja a következő „A vállalkozó köteles az 53/2021. (II. 9.) Korm. rendelet a praxisközösségekről rendelkezéseinek megfelelően, valamint az megbízó által elvárt alábbi időpontban rendelést végezni:

Hétfő: 7:30-12:00 11:00-12:00 prevenciós rendelés

Kedd: 7:30-12:00 11:00-12:00 prevenciós rendelés

Szerda: 7:30-12:00 11:00-12:00 prevenciós rendelés

Csütörtök: 7:30-12:00 11:00-12:00 prevenciós rendelés

Péntek: 7:30-12:00

A rendelési idő megváltoztatásához a megbízó hozzájárulása szükséges.” bekezdéssel egészül ki.

3. Jelen módosítás 2021. szeptember 2. napján lép hatályba, a szerződés egyéb rendelkezési változatlan tartalommal érvényesek.

4. Jelen szerződés 1 számozott oldalból áll, és 6 db egymással mindenben megegyező példányban készült, amelyből 3 db eredeti példány a megbízót, 3 db eredeti példány a vállalkozót illeti meg.

A Felek jelen szerződésmódosítást elolvasás és együttes értelmezés után, mint akaratukkal mindenben megegyezőt jóváhagyólag aláírják.

Kunszentmiklós, 2021. szeptember ... Kunszentmiklós, 2021. szeptember ...

…………………………………………………………. …………………………………………………………..

Kunszentmiklós Város Önkormányzata MEDI VERDIKT Egészségügyi Szolgáltató KFT.

 Lesi Árpád Dr. Völgyes Attila

 polgármester képviselő

 **megbízó vállalkozó**

|  |  |  |  |
| --- | --- | --- | --- |
| Ellenjegyzés | Ellenjegyző neve és beosztása | Dátum | Aláírás |
| Jogi ellenjegyzés | dr. Sipeki Gerda jegyző |  |  |